सोनाली ने तस्वीर के साथ कैप्शन में लिखा, "यह मैं हूं और इस पल मैं वास्तव में बहुत खुश हूं. जब मैं कहती हूं तो लोग मुझे अजीब निगाहों से देखने लगते हैं, लेकिन यह सच हैं और मैं आपको बताऊंगी ऐसा क्यों मैं अब हर पल का लुत्फ लेने लगी हूं, हर मौके में खुशी तलाशती हूं और खुशी की ओर बढ़ती हूं." उन्होंने कहा कि कई बार दर्द भरे और हताशा भरे पलों से उन्हें भी दो-चार होना पड़ता है, लेकिन वह जिन लोगों को प्यार करती हैं, उनके साथ समय गुजार रही हैं और खुशी महसूस कर रही हैं. एक्ट्रेस ने कहा कि वह अपने दोस्तों की आभारी हैं जो इस दौर में उनकी मजबूती का स्तंभ बने हुए हैं. सोनाली लिखती हैं,"मुझे यह दिखाने के लिए शुक्रिया कि सच्ची दोस्ती क्या होती है. हैप्पी फ्रेंडशिप डे लेडीज."